Θμούις

Η Θμούις ήταν πόλη στην Κάτω Αίγυπτο, η οποία βρισκόταν στο κανάλι ανατολικά του Νείλου, ανάμεσα στον Τανιτικό και Μενδήσιο βραχίονά του. Τα ερείπιά της βρίσκονται κοντά στη σύγχρονη πόλη Τιμάι αλ-Ιμντίντ.

Οι κάτοικοι της Θμούιδος ονομάζονταν Θμουίτες.

Ιστορία
Κατά την Πτολεμαϊκή περίοδο, η Θμούις διαδέχθηκε την Μένδητα ως πρωτεύουσα της 16ης νομής της Κάτω Αιγύπτου (Ηρόδοτος (Β΄, 166)). Οι δύο πόλεις απείχαν μόνο μερικές εκατοντάδες μέτρα μεταξύ τους. Ο Πτολεμαίος αναφέρει επίσης ότι η πόλη ήταν η πρωτεύουσα της Μενδήσιας νομής. Από την Πτολεμαιο-Ρωμαϊκή περίοδο σώζονται τα θεμέλια ενός ναού.James E. Bennettː A Ptolemaic-Roman Temple Foundation at Tell Timai, inː Journal of Egyptian Archaeology, 105 issue 2, December 2019, pp. 217-225

Η Θμούις ήταν επισκοπική έδρα στη ρωμαϊκή επαρχία Αυγουσταμνικής Α΄, βοηθητικής επισκοπής του Πηλουσίου. Σήμερα αποτελεί τμήμα της Κοπτικής Ιεράς Μητροπόλεως της Μπεχέιρα (Θμούις & Ερμούπολις η Μικρά), Μαρεώτιδος, Μάρσα Ματρούχ (Αντίφραι & Παραιτόνιον), Λιβύης και Πενταπόλεως Κυρηναϊκής.

Τον τέταρτο αιώνα εξακολουθούσε να είναι σημαντική ρωμαϊκή πόλη, έχοντας δική της διοίκηση εξαιρουμένη από τη δικαιοδοσία του Νομάρχη Αλεξανδρείας. Υπήρχε την εποχή της μουσουλμανικής εισβολής στην Αίγυπτο το 642 μ.Χ., και αργότερα ονομάστηκε Αλ-Μουράντ.

Τα ερείπιά της βρίσκονται στο Τελλ Ελ-Τιμάι, περίπου οκτώ χιλιόμετρα βορειοδυτικά του Σινμπελλαουέιν, ενός σταθμού στον σιδηρόδρομο από το Ζαγκαζίγκ προς την Μανσούρα, στο κεντρικό Δέλτα.

Παραπομπές

Κατηγορία:Πτολεμαϊκές αποικίες
Κατηγορία:Καθολικές τιμητικές επισκοπές της Αφρικής
Κατηγορία:Εγκαταλελειμμένοι οικισμοί στην Αίγυπτο
Κατηγορία:Δέλτα Ποταμού Νείλου